b'\n_START_ARTICLE_\nHitlers 50. Geburtstag\n_START_SECTION_\nHandling\n_START_PARAGRAPH_\nDenne Ufa-ugerevy blev f\xc3\xb8rste gang vist for offentligheden den 25. april 1939 - 5 dage efter Hitlers 50 \xc3\xa5rs f\xc3\xb8dselsdag. Filmens historiske sagkyndige, dr. Fritz Terveen: "I anledning af Hitlers 50 \xc3\xa5rs f\xc3\xb8dselsdag den 20. april 1939 skulle det tyske folk have en udf\xc3\xb8rlig beretning om h\xc3\xb8jtidelighederne, der fandt sted i Berlin. Til dette form\xc3\xa5l blev der givet befaling til en "storindsats" fra ugerevyens side. Forberedelsen til optagelserne l\xc3\xa5, s\xc3\xa5ledes som det var blevet almindeligt ved alle offentlige stats- og partiforanstaltninger i det tredje rige, i h\xc3\xa6nderne p\xc3\xa5 en s\xc3\xa6rlig teknisk arbejdsgruppe, der stod under rigspropagandaministeren."'